

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
03 (θ: 2007.07.Μπ0:44:56 
ΕΕ5Τ 
Ρθ35θπ: δίβΠθο ΡϋΡ 
(θΓηΙυΘόόβοΙ) | 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


16389 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1057 

28 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή οργανικών θέσεων εκπαιδευτικού προσω¬ 
πικού Ε.Π. σε τμήματα των Τ.Ε.1. 1 

Αύξηση των συντάξεων των συνταξιούχων α) του 
Γενικού Λογαριασμού και β) του Κλάδου Κύριας 
Ασφάλισης Ιδιοκτητών Ημερησίων Εφημερίδων 
Αθηνών και Θεσσαλονίκης, του Ταμείου Συντά¬ 
ξεων Προσωπικού Εφημερίδων Αθηνών & Θεσ/ 

νίκης (ΤΣΠΕΑΘ) για το έτος 2007. 2 

Κήρυξη υποχρεωτικής της από 23.4.2007 Συλλογικής 
Σύμβασης Εργασίας για τους όρους αμοιβής ερ¬ 
γασίας των εργαζομένων στον κλάδο μεταποί¬ 
ησης (επεξεργασίας) φύλλων καπνού εργατών 


όλης της χώρας. 3 

Έκτακτη οικονομική ενίσχυση σε ανέργους της επι¬ 
χείρησης ΕΜΠΕΔΟΣ. 4 

Καθορισμός ποσοστού απολύσεων κατά το Β' εξά¬ 
μηνο 2007. 5 

Καθορισμός αριθμού θέσεων για τη Νομαρχιακή Αυ¬ 
τοδιοίκηση Ημαθίας, που πληρούνται από άτομα 
που προστατεύονται από το ν. 2643/1998 και κα¬ 
τανομή των θέσεων αυτών. 6 

Έγκριση συμβάσεων μίσθωσης έργου στο ΝΠΔΔ 

«Μουσικά Σύνολα Δήμου Αθηναίων. 7 

Απόκτηση της Ελληνικής Ιθαγένειας από τηνΑμπλι- 

ακιμοβα Σοφία του Βίκτωρ, κ.λπ. 8 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) του Δήμου Λούρου. 9 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) του Δήμου Παλαμά. 10 

Αναπροσαρμογή της εφάπαξ αποζημίωσης τωνΦορτ/ 

των του ΚΑΦ Λιμένος Ηρακλείου. 11 

Υπαγωγή επένδυσης της επιχείρησης «Δ. ΛΕΚΚΑΣ 
ΝΑΥΑΡΙΝΟ ΜΟΝΟΠΡΟΣΩΠΗ Ε.Π.Ε.» στις διατάξεις 

του ν. 3299/2004. 12 

Υπαγωγή επένδυσης της επιχείρησης «ΣΠΥΡΙΔΩΝ 
ΚΡΑΣΣΑΚΟΠΟΥΛΟΣ & ΣΙΑ Ε.Ε.» στις διατάξεις του 

ν. 3299/2004. 13 

Τροποποίηση της υπ’ αριθμ. 209/12.5.2003 απόφα¬ 
σης του Νομαρχιακού Συμβουλίου του Νομαρχι¬ 
ακού Διαμερίσματος Ξάνθης. 14 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 6805/28.6.2006 
απόφαση του Γενικού Γραμματέα Περιφέρειας Κε¬ 
ντρικής Μακεδονίας. 15 

Διόρθωση σφάλματος στην υπ’ αριθμ. 414/15.2.2007 
απόφαση Νομάρχη Μαγνησίας. 16 


ΑΠΟΦΑΣΕΙ Σ 

Αριθμ. Φ1/59493/Ε5 (1) 

Κατανομή οργανικών θέσεων εκπαιδευτικού 
προσωπικού Ε.Π. σε τμήματα των Τ.Ε.Ι. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 2 του άρθρου 23 του 
ν. 1404/1983 (Φ.Ε.Κ. 173 τ. Α'). 

2. Την ανάγκη κατανομής νέων οργανικών θέσεων 
εκπαιδευτικού προσωπικού (Ε.Π.) σε τμήματα των Τ.Ε.Ι. 

3. Τη διαπίστωση ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού. 

4. Την υπ’ αριθμ. 37876/Στ5/26.4.2004 (Φ.Ε.Κ. 608 τ. Β') 
απόφαση του Πρωθυπουργού και της Υπουργού Εθνικής 
Παιδείας και θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
θρησκευμάτων», αποφασίζουμε: 

Κατανέμουμε τις ακόλουθες οργανικές θέσεις εκπαιδευ¬ 
τικού προσωπικού (Ε.Π.) σε τμήματα των Τ.Ε.Ι., ως εξής: 

1. ΤΕΙ ΗΠΕΙΡΟΥ 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΕΦΑΡΜΟΓΩΝ ΞΕΝΩΝ ΓΛΩΣΣΩΝ ΣΤΗ ΔΙΟΙΚΗ¬ 
ΣΗ ΚΑΙ ΣΤΟ ΕΜΠΟΡΙΟ 
Αναπληρωτή καθηγητή 1 θέση 

2. ΤΕΙ ΘΕΣΣΑΛΟΝΙΚΗΣ 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ 
Επίκουρου καθηγητή 1 θέση 
ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 
ΤΜΗΜΑ ΦΥΣΙΚΟΘΕΡΑΠΕΙΑΣ 
Καθηγητή 1 θέση 

ΣΧΟΛΗ ΤΕΧΝΟΛΟΓΙΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ 
ΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ 
Καθηγητή 1 θέση 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 
ΤΜΗΜΑ ΗΛΕΚΤΡΟΝΙΚΗΣ 
Καθηγητή 1 θέση 
ΤΜΗΜΑ ΠΛΗΡΟΦΟΡΙΚΗΣ 
Καθηγητή 1 θέση 

3. ΤΕΙ ΙΟΝΙΩΝ ΝΗΣΩΝ 
ΠΑΡΑΡΤΗΜΑ ΖΑΚΥΝΘΟΥ 

ΤΜΗΜΑ ΟΙΚΟΛΟΓΙΑΣ ΚΑΙ ΠΕΡΙΒΑΛΛΟΝΤΟΣ 
Αναπληρωτή καθηγητή 1 θέση 
Καθηγητή εφαρμογών 2 θέσεις 

4. ΤΕΙ ΚΑΒΑΛΑΣ 
ΠΑΡΑΡΤΗΜΑ ΔΡΑΜΑΣ 

ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ 
ΤΜΗΜΑ ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕ¬ 
ΡΙΒΑΛΛΟΝΤΟΣ 

Αναπληρωτή καθηγητή 3 θέσεις 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 
ΓΕΝΙΚΟ ΤΜΗΜΑ ΘΕΤΙΚΩΝ ΕΠΙΣΤΗΜΩΝ 
Καθηγητή 1 θέση 

5. ΤΕΙ ΚΑΛΑΜΑΤΑΣ 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

ΤΜΗΜΑ ΧΡΗΜΑΤΟΟΙΚΟΝΟΜΙΚΗΣ ΚΑΙ ΕΛΕΓΚΤΙΚΗΣ 

Καθηγητή 1 θέση 

6. ΤΕΙ ΚΡΗΤΗΣ 

ΠΑΡΑΡΤΗΜΑ ΧΑΝΙΩΝ 
ΤΜΗΜΑ ΗΛΕΚΤΡΟΝΙΚΗΣ 
Αναπληρωτή καθηγητή 2 θέσεις 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 
ΓΕΝΙΚΟ ΤΜΗΜΑ ΘΕΤΙΚΩΝ ΕΠΙΣΤΗΜΩΝ 
Καθηγητή 1 θέση 

7. ΤΕΙ ΛΑΜΙΑΣ 

ΠΑΡΑΡΤΗΜΑ ΚΑΡΠΕΝΗΣΙΟΥ 

ΤΜΗΜΑ ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕ¬ 
ΡΙΒΑΛΛΟΝΤΟΣ 

Αναπληρωτή καθηγητή 1 θέση 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 
ΤΜΗΜΑ ΠΛΗΡΟΦΟΡΙΚΗΣ ΚΑΙ ΤΕΧΝΟΛΟΓΙΑΣ ΥΠΟΛΟ¬ 
ΓΙΣΤΩΝ 

Επίκουρου καθηγητή 1 θέση 

8. ΤΕΙ ΛΑΡΙΣΑΣ 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ ΕΡΓΩΝ 
Επίκουρου καθηγητή 1 θέση 
ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 
ΤΜΗΜΑ ΙΑΤΡΙΚΩΝ ΕΡΓΑΣΤΗΡΙΩΝ 
Καθηγητή 1 θέση 
Αναπληρωτή καθηγητή 2 θέσεις 
ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 
ΤΜΗΜΑ ΤΕΧΝΟΛΟΓΙΑΣ ΠΛΗΡΟΦΟΡΙΚΗΣ ΚΑΙ ΤΗΛΕ¬ 
ΠΙΚΟΙΝΩΝΙΩΝ 

Αναπληρωτή καθηγητή 1 θέση 

9. ΤΕΙ ΜΕΣΟΛΟΓΓΙΟΥ 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΣΥΝΕΤΑΙΡΙΣΤΙΚΩΝ ΟΡΓΑΝΩΣΕΩΝ ΚΑΙ ΕΚΜΕ¬ 
ΤΑΛΛΕΥΣΕΩΝ 
Καθηγητή 1 θέση 
ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ 
ΤΜΗΜΑ ΘΕΡΜΟΚΗΠΙΑΚΩΝ ΚΑΛΛΙΕΡΓΕΙΩΝ ΚΑΙ ΑΝ¬ 
ΘΟΚΟΜΙΑΣ 

Αναπληρωτή καθηγητή 1 θέση 


10. ΤΕΙ ΠΕΙΡΑΙΑ 
ΠΑΡΑΡΤΗΜΑ ΣΠΕΤΣΩΝ 

ΤΜΗΜΑ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ 
Αναπληρωτή καθηγητή 1 θέση 

11. ΤΕΙ ΣΕΡΡΩΝ 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ 
Καθηγητή εφαρμογών 1 θέση 
ΤΜΗΜΑ ΛΟΓΙΣΤΙΚΗΣ 
Επίκουρου καθηγητή 1 θέση 

12. ΤΕΙ ΧΑΛΚΙΔΑΣ 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 
ΤΜΗΜΑ ΗΛΕΚΤΡΟΛΟΓΙΑΣ 
Καθηγητή 1 θέση 

Οι ανωτέρω θέσεις προσαυξάνουν τις αντίστοιχες 
θέσεις που κατανεμήθηκαν με τις υπ’ αριθμ. Φ1/122355/ 
Ε5/1.11.2004 (Φ.Ε.Κ. 1672 τ. Β'), Φ1/43881/Ε5/4.5.2005 (Φ.Ε.Κ. 
657 τ. Β') και Φ1/139183/Ε5/9.12.2005 (ΦΕΚ1871 τ. Β') απο¬ 
φάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2007 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. Φ 10053/οικ. 13738/822 (2) 

Αύξηση των συντάξεων των συνταξιούχων α) του Γενι¬ 
κού Λογαριασμού και β) του Κλάδου Κύριας Ασφά¬ 
λισης Ιδιοκτητών Ημερησίων Εφημερίδων Αθηνών 
και Θεσσαλονίκης, του Ταμείου Συντάξεων Προσω¬ 
πικού Εφημερίδων Αθηνών & Θεσ/νικης (ΤΣΠΕΑΘ) 
για το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 66 του ν. 2084/1992(165Α). 

2. Τις διατάξεις των άρθρων 48, 52 και 90 του 
π.δ. 63/2005 (98Α). 

3. Τις διατάξεις του π.δ. 77/2007 (92Α). 

4. Τη γνώμη του Διοικητικού Συμβουλίου του Ταμείου 
Συντάξεων Προσωπικού Εφημερίδων Αθηνών και Θεσ¬ 
σαλονίκης που διατυπώθηκε κατά την 1997/28.3.2007 
συνεδρίασή του. 

5. Το γεγονός ότι από την εφαρμογή της απόφασης 
αυτής προκαλείται επιβάρυνση σε βάρος των πρΰπολο- 
γισμών του Γ ενικού Λογαριασμού και του Κλάδου Κύριας 
Ασφάλισης Ιδιοκτητών Ημερησίων Εφημερίδων Αθηνών 
και Θεσσαλονίκης του Ταμείου Συντάξεων Προσωπι¬ 
κού Εφημερίδων Αθηνών και Θεσσαλονίκης (Ν.Π.Δ.Δ.), 
ύψους δύο εκατομμυρίων εννιακοσίων εβδομήντα οκτώ 
χιλιάδων τριακοσίων ογδόντα τριών ευρώ (2.978.383,00) 
και τριάντα τεσσάρων χιλιάδων πεντακοσίων πενήντα 
έξι ευρώ και εξήντα πέντε λεπτών (34.556,65) περίπου, 
αντίστοιχα για τους δύο κλάδους για το τρέχον οικο¬ 
νομικό έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους ΚΑΕ 0611-0618, 0636, 0637 των 
παραπάνω προϋπολογισμών οι οποίες ανέρχονται στα 
ποσά των σαράντα εννέα εκατομμυρίων οκτακόσιων 

χιλιάδων ευρώ (49.800.000,00) και των εννιακοσίων 
είκοσι πέντε χιλιάδων ευρώ (925.000,00) αντίστοιχα, 
αποφασίζουμε: 

1. Οι συντάξεις των συνταξιούχων του Γενικού Λογα¬ 
ριασμού και του Κλάδου Κύριας Ασφάλισης Ιδιοκτητών 
Ημερησίων Εφημερίδων Αθηνών και Θεσσαλονίκης του 
Ταμείου Συντάξεων Προσωπικού Εφημερίδων Αθηνών 
και Θεσσαλονίκης αυξάνονται από 1.1.2007 κατά ποσο¬ 
στό 4%. 

Ο υπολογισμός του παραπάνω ποσοστού θα γίνει στα 
ποσά των συντάξεων, όπως αυτά είχαν διαμορφωθεί 
την 31.12.2006. 

2. Στα ποσά των συντάξεων, όπως αυτά διαμορφώ¬ 
νονται μετά την ποσοστιαία αύξηση της προηγούμενης 
παραγράφου, χορηγείται, από την ίδια ως άνω ημερο¬ 
μηνία και εφάπαξ ποσό, πενήντα (50) ευρώ. 

3. Οι αυξήσεις αυτές χορηγούνται σε όσους ήταν συ¬ 
νταξιούχοι την 31.12.2006 καθώς και σε εκείνους που η 
έναρξη συνταξιοδότησης τους εμπίπτει στο μέχρι την 
31.12.2006 χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΙΩΡ. ΑΛΟΓΟΣΚΟΥΦΗΣ ΒΑΣ. Ν. ΜΑΓΓΙΝΑΣ 

-♦- 

Αριθμ. 11727 (3) 

Κήρυξη υποχρεωτικής της από 23.4.2007 Συλλογικής 
Σύμβασης Εργασίας για τους όρους αμοιβής ερ¬ 
γασίας των εργαζομένων στον κλάδο μεταποίη¬ 
σης (επεξεργασίας) φύλλων καπνού εργατών όλης 
της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
Νομοθεσίας για τη Κυβέρνηση και τα Κυβερνητικά Όρ¬ 
γανα». 

2. Την υπ’ αριθμ. Υ1/2004 απόφαση του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων (ΦΕΚ 513/Β/10.3.2004). 

3. Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

4. Τις διατάξεις της παρ. 2 του άρθρου 11 του 
ν. 1876/1990 (ΦΕΚ 27/Α/1990). 

5. Την από 30.4.2007 αίτηση της Πανελλαδικής Κα¬ 
πνεργατικής Ομοσπονδίας. 

6. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 4.6.2007. 

7. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για τη 
κήρυξη υποχρεωτικής της πιο πάνω Σ.Σ.Ε. δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 


1. Κηρύσσουμε υποχρεωτική την από 23.4.2007 Συλ¬ 
λογική Σύμβαση Εργασίας για τους όρους αμοιβής και 
εργασίας των εργαζομένων στον κλάδο μεταποίησης 
(επεξεργασίας) φύλλων καπνού εργατών όλης της χώ¬ 
ρας για όλους τους εργοδότες και εργαζομένους του 
κλάδου που αφορά αυτή. 

2. Η ισχύς της απόφασης αυτής αρχίζει από 30.4.2007. 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

4. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουνίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 31125 (4) 

Έκτακτη οικονομική ενίσχυση σε ανέργους της 
επιχείρησης ΕΜΠΕΔΟΣ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (Φ.Ε.Κ. 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (Φ.Ε.Κ. 163/Α'). 

3. Τ ις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις» (Φ.Ε.Κ. 258/Α/6.11.2001). 

4. Τις διατάξεις του άρθρου 46 του ν.δ. 2698/53, όπως 
συμπληρώθηκε με το άρθρο 38 του ν. 2224/1994 (Φ.Ε.Κ. 
112/Α/8.7.1994). 

5. Την υπ’ αριθμ. 1623/25/29.5.2007 απόφαση του Δ.Σ. 
του Ο.Α.Ε.Δ., που μας διαβιβάσθηκε από τον Ο.Α.Ε.Δ. με 
το υπ’ αριθμ. Β117958/5.6.2007 έγγραφό του. 

6. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(Φ.Ε.Κ. 783/Β/17.5.2007). 

7. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου 
δεν εμπίπτει στις διατάξεις της παρ. 3 του άρθρου 22 
του ν. 2362/1995, αποφασίζουμε: 

Α. Την καταβολή έκτακτης οικονομικής ενίσχυσης σε 
7 ανέργους της επιχείρησης ΕΜΠΕΔΟΣ, από 700,00 € 
στον καθένα, με την προϋπόθεση να είναι άνεργοι κατά 
τον χρόνο καταβολής. 

Β. Η πιθανή δαπάνη να ανέλθει στο ποσό των 
4.900,00 €. (7x700,00=4.900 €). 

Γ. Ως υπόλογος διαχειριστής να ορισθεί η προϊσταμέ- 
νη της ΤΎ. ΑΜΑΡΟΥΣΙΟΥ Π. ΑΡΓΥΡΙΟΥ-ΔΑΡΔΟΥΒΑ. 

Δ. Να εκδοθεί χρηματικό ένταλμα προπληρωμής σε 
βάρος του ΚΑΕ 2641 οικονομικής χρήσης έτους 2007 
και η απόδοση του λογαριασμού να γίνει ένα μήνα το 
αργότερο από την λήξη καταβολής. Η δαπάνη δεν βα¬ 
ρύνει τον Κρατικό Προϋπολογισμό, αλλά βαρύνει εξ’ 
ολοκλήρου τον προϋπολογισμό του Ο.Α.Ε.Δ. 

Ε. Η λήξη της καταβολής να ορισθεί σε 60 ημέρες από 
την ημερομηνία έναρξης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 31117 (5) 

Καθορισμός ποσοστού απολύσεων κατά το 
Β' εξάμηνο 2007. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 (ΦΕΚ 
78/Α). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1998). 

3. Τις διατάξεις του εδαφίου β' της παρ. 2 του ν 1387/1983 
(ΦΕΚ 110/Α/1983), όπως τροποποιήθηκε με την παρ. 2 του 
άρθρου 9 του ν. 2874/2000 (ΦΕΚ 286/Α). 

4. Τη γνώμη του Ανωτάτου Συμβουλίου Εργασίας που 
διατυπώθηκε κατά τη συνεδρίαση της 4.6.2007. 

5. Τις κρατούσες σήμερα συνθήκες στην Ελληνική 
αγορά εργασίας. 

6. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 783/Β/17.5.2007). 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και ως εκ τούτου δεν εμπίπτει στις 
διατάξεις της παραγρ. 3 του άρθρου 22 του ν. 2362/1995 
(περί δημοσίου λογιστικού) αποφασίζουμε: 

Καθορίζουμε για το Β' εξάμηνο έτους 2007 σε δύο 
τοις εκατό (2%) και μέχρι τριάντα (30) άτομα κατ’ 
ανώτατο όριο το μήνα, το ποσοστό των απολύσεων 
προσωπικού που προβλέπεται στο εδάφιο β της παρ. 
2 του άρθρου 1 του ν. 1387/1983, όπως τροποποιήθηκε 
με την παρ. 2 του άρθρου 9 του ν. 2874/2000 και ισχύει 
σήμερα. 

Απολύσεις πέραν του ορίου αυτού θεωρούνται ομα¬ 
δικές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα: 11 Ιουνίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200588 (6) 

Καθορισμός αριθμού θέσεων για τη Νομαρχιακή Αυτο¬ 
διοίκηση Ημαθίας, που πληρούνται από άτομα που 

προστατεύονται από το ν. 2643/1998 και κατανομή 

των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 


προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίηση του με 
τις διατάξεις του άρθρου 11 του ν. 3051/2002 (220/Α') 
«Συνταγματικά κατοχυρωμένες ανεξάρτητες αρχές, 
ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

5. Το υπ’ αριθμ. 2169/16.5.2007 έγγραφο της Νομαρχι¬ 
ακής Αυτοδιοίκησης Ημαθίας, για την επικείμενη έκδο¬ 
ση προκήρυξης πλήρωσης είκοσι (20) συνολικά θέσεων 
εργασίας τακτικών υπαλλήλων, διαφόρων κατηγοριών, 
κλάδων και ειδικοτήτων, για τις Υπηρεσίες του Γενικού 
Λογιστηρίου του Κράτους. 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια των 31995/29.5.2003 και 1275/7.10.2003 
αποφάσεων μας καθορίζουμε το συνολικό αριθμό των θέ¬ 
σεων εργασίας για τη Νομαρχιακή Αυτοδιοίκηση Ημαθίας, 
που πρόκειται να πληρωθούν από άτομα, που προστατεύ¬ 
ονται από τις διατάξεις του ν. 2643/1998, σε μία (1). 

Β. Η ανωτέρω θέση δίδεται στην κατηγορία Πολυτέ¬ 
κνων (περίπτωση α' της παρ. 1, άρθρου 1 ν. 2643/1998) 
και θα καλυφθεί από άτομο της κατηγορίας Δευτε¬ 
ροβάθμιας Εκπαίδευσης, ειδικότητας ΔΕ Διοικητικού- 
Λογιστικού. 

Γ. Διαθέτουμε την ανωτέρω θέση ως εξής: 

(Α/Α, ΝΟΜΟΣ, ΦΟΡΕΑΣ, ΚΛΑΔΟΣ/ΕΙΔΙΚΟΤΗΤΑ, ΚΑΤΗ¬ 
ΓΟΡΙΑ ΠΡΟΣΤΑΣΙΑΣ, ΘΕΣΕΙΣ ν. 2643/1998) 

(1, ΗΜΑΘΙΑΣ ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΗΜΑΘΙΑΣ, 
ΔΕ Διοικητικού-Λογιστικού, Πολυτέκνων, 1) 

Δ. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουνίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 20585 (7) 

Έγκριση συμβάσεων μίσθωσης έργου στο ΝΠΔΔ 
«Μουσικά Σύνολα Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τ ις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 12325/2007 εισηγητική μας έκθεση. 

5. Το υπ’ αριθμ. 29837/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την ΔΙΠΠ/Φ.ΕΓΚΡ./1/198/8081/ 

25.5.2007 απόφαση της επιτροπής του άρθρου 2 παρ.1 
της ΠΥΣ 33/2006 με την οποία εγκρίθηκαν συμβάσεις 
μίσθωσης έργου για ένα έτος, υπό την απαραίτητη 
προϋπόθεση τήρησης των διατάξεων του αρ.6 του 
ν. 2527/1997 που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη 
καθήκοντα των υπαλλήλων των οικείων φορέων, απο¬ 
φασίζουμε: 

Εγκρίνουμε την σύναψη συμβάσεων μίσθωσης έργου 
(9) ατόμων διαφόρων κλάδων και ειδικοτήτων για το 
χρονικό διάστημα ενός έτους, σύμφωνα με όσα δια¬ 
λαμβάνονται στην υπ’ αριθμ. 70/2007 απόφαση του 
Διοικητικού Συμβουλίου του ΝΠΔΔ «Μουσικά Σύνολα 
Δήμου Αθηναίων» και υπό την απαραίτητη προϋπόθε¬ 
ση τήρησης των διατάξεων του αρ.6 του ν. 2527/1997 
ως εξής: 

Α) Πέντε (5) άτομα-μουσικοί, ήτοι: 

1) Τρία(3) άτομα-μουσικοί που θα παίζουν το μουσικό 
όργανο Τρομπόνι. 

2) Δυο (2) άτομα-μουσικοί που θα παίζουν το μουσικό 
όργανο Βιόλα. 

Η αμοιβή ενός εκάστου εκ των ως άνω πέντε ατό- 
μων-μουσικών για την συνολική εκτέλεση του έργου 
του ειδικού κύκλου συναυλιών προτείνεται να ανέρ¬ 
χεται στο ποσό των των δέκα πέντε χιλιάδων τετρα- 
κοσίων ογδόντα (15.480) Ευρώ συμπεριλαμβανομένων 
όλων των νομίμων κρατήσεων πλέον εργοδοτικών 
εισφορών. 

Β) Τέσσερα (4) άτομα τεχνικής υποστήριξης, ήτοι: 

1) Δυο (2) άτομα για τη κάλυψη των πολιτιστικών εκ¬ 
δηλώσεων του Δ.Α.Μ.Σ και τη διοργάνωση συναυλιών. 
Τα άτομα αυτά θα είναι υπεύθυνα για το έργο της 
οργάνωσης και την ορθολογική και αποτελεσματική 
λειτουργία του τομέα των πολιτιστικών εκδηλώσεων 
και του τομέα της διοργάνωσης συναυλιών του Δ.Α.Μ.Σ. 
Η αμοιβή ενός εκάστου εκ των ως άνω δύο (2) ατόμων 
για την συνολική εκτέλεση του έργου της οργάνωσης 
και την ορθολογική και αποτελεσματική λειτουργία του 
τομέα των πολιτιστικών εκδηλώσεων και του τομέα 
της διοργάνωσης συναυλιών του Δ.Α.Μ.Σ. προτείνεται 
να ανέρχεται στο ποσό των δέκα πέντε χιλιάδων εξα- 
κοσίων (15.600) Ευρώ συμπεριλαμβανομένων όλων των 
νομίμων κρατήσεων. 

2) Δυο (2) άτομα για την τεχνική υποστήριξη των 
συναυλιών. Τα άτομα αυτά θα είναι υπεύθυνα για το 
έργο της οργάνωσης και την ορθολογική και αποτε¬ 
λεσματική λειτουργία του τομέα της διοργάνωσης 
συναυλιών του Δ.Α.Μ.Σ. Η αμοιβή ενός εκάστου εκ των 
ως άνω δύο (2) ατόμων για την συνολική εκτέλεση του 
έργου της οργάνωσης και την ορθολογική και απο¬ 
τελεσματική λειτουργία του τομέα της διοργάνωσης 
συναυλιών του Δ.Α.Μ.Σ. προτείνεται να ανέρχεται στο 
ποσό των δέκα πέντε χιλιάδων εξακοσίων (15.600) 
Ευρώ συμπεριλαμβανομένων όλων των νομίμων κρα¬ 
τήσεων. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2007 

Με εντολή Γενικού Γραμματέα Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

(8) 

Απόκτηση της Ελληνικής Ιθαγένειας από την 
Αμπλιακίμοβα Σοφία του Βίκτωρ, κ.λπ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 
ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την υπ’ αριθμ. 2960/7.6.2007 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004 τ. Α') και 
την σχετική περί μεταβίβασης αρμοδιοτήτων απόφαση 
του Γενικού Γραμματέα της Περιφέρειας Ανατολικής 
Μακεδονίας-Θράκης, γίνεται αποδεκτή η από 30.10.2001 
αίτηση της Ομογενούς Αμπλιακίμοβα Σοφίας του Βί¬ 
κτωρ, περί αποκτήσεως της Ελληνικής Ιθαγένειας. 

Με την υπ’ αριθμ. 2961/7.6.2007 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004 τ. Α') και 
την σχετική περί μεταβίβασης αρμοδιοτήτων απόφαση 
του Γενικού Γραμματέα της Περιφέρειας Ανατολικής 
Μακεδονίας-Θράκης, γίνεται αποδεκτή η από 17.1.2006 
αίτηση του Ομογενούς Μποζόεβ'Ενρικο του Ιβάν, περί 
αποκτήσεως της Ελληνικής Ιθαγένειας και τον εξελλη- 
νισμό του επωνύμου του από Μποζόεβ σε Μποζίδης. 

Με την υπ’ αριθμ. 2962/7.6.2007 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004 τ. Α') και 
την σχετική περί μεταβίβασης αρμοδιοτήτων απόφαση 
του Γενικού Γραμματέα της Περιφέρειας Ανατολικής 
Μακεδονίας-Θράκης, γίνεται αποδεκτή η από 14.2.2006 
αίτηση του Ομογενούς Γρηγοριάδη Παβέλ του Αντύπα 
και του ανήλικου τέκνου του, περί αποκτήσεως της Ελ¬ 
ληνικής Ιθαγένειας και τον εξελληνισμό του ονόματος 
του από Παβέλ σε Παύλος. 

Με την υπ’ αριθμ. 2963/7.6.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας Ανα¬ 
τολικής Μακεδονίας-Θράκης, η οποία εκδόθηκε σύμφω¬ 
να με τις διατάξεις του ν. 3284/2004 (ΦΕΚ 217/10.11.2004 
τ. Α') και την σχετική περί μεταβίβασης αρμοδιοτήτων 
απόφαση του Γ ενικού Γ ραμματέα της Περιφέρειας Ανα¬ 
τολικής Μακεδονίας-Θράκης, γίνεται αποδεκτή η από 
14.2.2006 αίτηση του Ομογενούς Γρηγοριάδη Ανδρέϊ 
του Παβέλ, περί αποκτήσεως της Ελληνικής Ιθαγένειας 
και τον εξελληνισμό του ονόματος του από Ανδρέϊ σε 
Ανδρέας. 

Με την υπ’ αριθμ. 2964/7.6.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας 

Ανατολικής Μακεδονίας-Θράκης, η οποία εκδόθη- 
κε σύμφωνα με τις διατάξεις του ν. 3284/2004 (ΦΕΚ 
217/10.11.2004 τ. Α') και την σχετική περί μεταβίβασης 
αρμοδιοτήτων απόφαση του Γενικού Γραμματέα της 
Περιφέρειας Ανατολικής Μακεδονίας-Θράκης, γίνεται 
αποδεκτή η από 3-11.2005 αίτηση του Ομογενούς Χρυ- 
σοχοΐδη Λάζαρου του Αλέξανδρου, περί αποκτήσεως 
της Ελληνικής Ιθαγένειας. 

Με την υπ’ αριθμ. 2965/7.6.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας Ανα¬ 
τολικής Μακεδονίας-Θράκης, η οποία εκδόθηκε σύμφω¬ 
να με τις διατάξεις του ν. 3284/2004 (ΦΕΚ 217/10.11.2004 
τ. Α') και την σχετική περί μεταβίβασης αρμοδιοτήτων 
απόφαση του Γενικού Γραμματέα της Περιφέρειας Ανα¬ 
τολικής Μακεδονίας-Θράκης, γίνεται αποδεκτή η από 
14.5.2002 αίτηση του Ομογενούς Τοντίκωβ Σεργκέϊ του 
Βασιλείου, περί αποκτήσεως της Ελληνικής Ιθαγένειας 
και τον εξελληνισμό του επωνύμου του από Τοντίκωβ 
σε Τοντικόπουλος. 

Με την υπ’ αριθμ. 2966/7.6.2007 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004 τ. Α') και 
την σχετική περί μεταβίβασης αρμοδιοτήτων απόφαση 
του Γενικού Γραμματέα της Περιφέρειας Ανατολικής 
Μακεδονίας-Θράκης, γίνεται αποδεκτή η από 7-4.2006 
αίτηση του Ομογενούς Σιμόνοβ Χριστόφορου του Σαμ¬ 
ψών, περί αποκτήσεως της Ελληνικής Ιθαγένειας και 
τον εξελληνισμό του επωνύμου του από Σιμόνοβ σε 
Σιμωνίδης. 

Με την υπ’ αριθμ. 2967/7.6.2007 απόφαση της Προϊ- 
σταμένης της Διεύθυνσης Αστικής Κατάστασης και Αλ¬ 
λοδαπών και Μετανάστευσης της Περιφέρειας Ανατο¬ 
λικής Μακεδονίας-Θράκης, η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 τ. 
Α') και την σχετική περί μεταβίβασης αρμοδιοτήτων 
απόφαση του Γ ενικού Γ ραμματέα της Περιφέρειας 
Ανατολικής Μακεδονίας-Θράκης, γίνεται αποδεκτή η 
από 15.3.2006 αίτηση της Ομογενούς Μπεριασβίλι Μα- 
νάνα του Γεωργίου, περί αποκτήσεως της Ελληνικής 
Ιθαγένειας. 

Με την υπ’ αριθμ. 2968/7.6.2007 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004 τ. Α') και 
την σχετική περί μεταβίβασης αρμοδιοτήτων απόφαση 
του Γενικού Γραμματέα της Περιφέρειας Ανατολικής 
Μακεδονίας-Θράκης, γίνεται αποδεκτή η από 19.4.2006 
αίτηση της Ομογενούς Τζαρμελισβίλι Μανάνα του Πα- 
ντελέϊ, περί αποκτήσεως της Ελληνικής Ιθαγένειας. 

Με την υπ’ αριθμ. 2969/7.6.2007 απόφαση της Προϊ- 
σταμένης της Διεύθυνσης Αστικής Κατάστασης και Αλ¬ 
λοδαπών και Μετανάστευσης της Περιφέρειας Ανατο¬ 
λικής Μακεδονίας-Θράκης, η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 τ. 
Α') και την σχετική περί μεταβίβασης αρμοδιοτήτων 
απόφαση του Γ ενικού Γ ραμματέα της Περιφέρειας 
Ανατολικής Μακεδονίας-Θράκης, γίνεται αποδεκτή η 
από 20.7.2006 αίτηση του Ομογενούς Μωΰσεβ Μαράτ 
του Βλαδίμηρου, περί αποκτήσεως της Ελληνικής Ιθα¬ 


γένειας και τον εξελληνισμό του επωνύμου του από 
Μωΰσεβ σε Μωΰσίδης. 

Με την υπ’ αριθμ. 2970/7.6.2007 απόφαση της Προ- 
ϊσταμένης της Διεύθυνσης Αστικής Κατάστασης και 
Αλλοδαπών και Μετανάστευσης της Περιφέρειας 
Ανατολικής Μακεδονίας-Θράκης, η οποία εκδόθη¬ 
κε σύμφωνα με τις διατάξεις του ν. 3284/2004 (ΦΕΚ 
217/10.11.2004 τ. Α') και την σχετική περί μεταβίβασης 
αρμοδιοτήτων απόφαση του Γενικού Γραμματέα της 
Περιφέρειας Ανατολικής Μακεδονίας-Θράκης, γίνε¬ 
ται αποδεκτή η από 11.8.2004 αίτηση της Ομογενούς 
Νταρτζούλι Νάζικο του Σάμπα, περί αποκτήσεως της 
Ελληνικής Ιθαγένειας. 

Με την υπ’ αριθμ. 2972/7.6.2007 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004 τ. Α') και 
την σχετική περί μεταβίβασης αρμοδιοτήτων απόφαση 
του Γενικού Γραμματέα της Περιφέρειας Ανατολικής 
Μακεδονίας-Θράκης, γίνεται αποδεκτή η από 23.2.2006 
αίτηση της Ομογενούς Αϊντίνοβα Μαρίνας του Βασι¬ 
λείου, περί αποκτήσεως της Ελληνικής Ιθαγένειας και 
τον εξελληνισμό του επωνύμου της από Αϊντίνοβα σε 
Αϊντινίδου. 

Η Διευθύντρια 

ΕΛΕΝΗ ΠΑΝΤΑΖΗ 
-♦- 

Αριθμ. Οικ. 2920 (9) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Λούρου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1, 2, 3 και 4 του 
ν. 1188/1981 «περί καταστάσεως προσωπικού των Οργα¬ 
νισμών Τοπικής Αυτ/σης». 

2. Τις διατάξεις του άρθρου 8, παρ. 5, του ν. 2307/1995 
«περί προσαρμογής της Νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

3. Τις διατάξεις των άρθρων 1-7 του ν. 2503/1997 «περί 
Διοίκησης, στελέχωσης της Περιφέρειας, ρύθμισης θε¬ 
μάτων για την τοπική Αυτ/ση και άλλες διατάξεις». 

4. Την υπ’ αριθμ. 70/1999 απόφαση του Δημοτικού Συμ¬ 
βουλίου Λούρου, με την οποία εγκρίθηκε ο Οργανισμός 
Εσωτερικής Υπηρεσίας (Ο.Ε.Υ.) του Δήμου και ο οποίος 
δημοσιεύτηκε στο ΦΕΚ 727 τ. Β'/19.5.1999. 

5. Την υπ’ αριθμ. 2/2000 απόφαση του Δημοτικού Συμ¬ 
βουλίου Λούρου «περί τροποποίησης του Οργανισμού 
Εσωτερικής Υπηρεσίας του ανωτέρω Δήμου». 

6. Την υπ’ αριθμ. 14/2000 απόφαση του Υπηρεσια¬ 
κού Συμβουλίου Δημοτικών και Κοινοτικών Υπαλλήλων 
Ν. Πρέβεζας, με την οποία γνωμοδοτεί θετικά, υπέρ της 
τροποποίησης του Οργανισμού Εσωτερικής Υπηρεσίας 
του Δήμου Λούρου. 

7. Την υπ’ αριθμ. 76/2003 απόφαση του Δημοτικού Συμ¬ 
βουλίου Λούρου «περί τροποποίησης του Οργανισμού 
Εσωτερικής Υπηρεσίας του ανωτέρω Δήμου». 

8. Την υπ’ αριθμ. 45/2003 απόφαση του Υπηρεσιακού 
Συμβουλίου Δημοτικών και Κοινοτικών Υπαλλήλων Ν. 
Πρέβεζας, με την οποία γνωμοδοτεί θετικά, υπέρ της 

τροποποίησης του Οργανισμού Εσωτερικής Υπηρεσίας 
του Δήμου Λούρου. 

9. Την υπ’ αριθμ. 133/2004 απόφαση του Δημοτικού 
Συμβουλίου Λούρου «περί τροποποίησης του Οργανι¬ 
σμού Εσωτερικής Υπηρεσίας του ανωτέρω Δήμου». 

10. Την υπ’ αριθμ. 46/2004 απόφαση του Υπηρεσιακού 
Συμβουλίου Δημοτικών και Κοινοτικών Υπαλλήλων Ν. 
Πρέβεζας, με την οποία γνωμοδοτεί θετικά, υπέρ της 
τροποποίησης του Οργανισμού Εσωτερικής Υπηρεσίας 
του Δήμου Λούρου. 

11. Την υπ’ αριθμ. 20921/19.9.2001 απόφαση του Γενικού 
Γραμματέα Περιφέρειας Ηπείρου, «περί μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κλπ., με εντολή Γ ενικού Γ ραμμα¬ 
τέα Περιφέρειας, στο Γ ενικό Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(ΦΕΚ 1271/2-10.2001, τ. Β>. 

12. Το γεγονός ότι υπάρχουν εγγεγραμμένες πιστώ¬ 
σεις στον προϋπολογισμό του Δήμου, 15.000 και 26.500 
ευρώ αντίστοιχα, για την κάλυψη των ανωτέρω δαπα¬ 
νών, αποφασίζουμε: 

Επικυρώνουμε: 

Α) Την υπ’ αριθμ. 76/2003 απόφαση του Δημοτικού 
Συμβουλίου Λούρου, «περί τροποποίησης του Οργανι¬ 
σμού Εσωτερικής Υπηρεσίας του Δήμου», ως εξής: 

1. Ιδρύει στο Δήμο Γ ραφείο Γ εωργίας και Κτηνοτρο¬ 
φίας. 

Τ ο τμήμα θα στελεχώσουν: 

Ένας Γεωπόνος ΠΕ 9 που ήδη υπηρετεί. 

Ένας Τεχνολόγος Ζωικής Παραγωγής ΤΕ 13 που θα 
προσληφθεί. 

2. Τροποποιεί το άρθρο 18 του ισχύοντος Ο.Ε.Υ. του 
Δήμου με τίτλο: ΘΕΣΕΙΣ ΠΡΟΪΣΤΑΜΕΝΩΝ Γραφείο Ει¬ 
δικού Συνεργάτη, Αυτοτελές Τμήμα Υποστήριξης, όπου 
προβλέπεται μια θέση ΠΕ 1, ΠΕ 9 και ελλείψει αυτών ΤΕ 
19 ως εξής: «Μια θέση ΠΕ 1 ή ΤΕ 19 ή ΔΕ 1». 

Β) Την υπ’ αριθμ. 133/2004 απόφαση του Δημοτικού 
Συμβουλίου Λούρου, «περί τροποποίησης του Οργανι¬ 
σμού Εσωτερικής Υπηρεσίας του Δήμου», ως εξής: 

Δημιουργεί τμήμα ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 
το οποίο αποτελείται από τα παρακάτω γραφεία: 

1. ΓΡΑΦΕΙΟ ΕΠΙΚΟΙΝΩΝΙΑΣ-ΕΞΥΠΗΡΕΤΗΣΗΣ ΤΟΥ ΠΟΛΙΤΗ. 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. Παραλαμβάνει αιτήσεις πολιτών για τη δι¬ 
εκπεραίωση υποθέσεων τους από τις υπηρεσίες του 
Δημοσίου, τα στοιχεία των οποίων καταχωρεί σε ειδικό 
πρωτόκολλο. Διαθέτει για διευκόλυνση τους έντυπα 
αιτήσεων κατά το άρθρο 3 παρ. 3 του Κώδικα Διοικητι¬ 
κής Διαδικασίας (ν. 2690/1999). Ελέγχει την πληρότητα 
των αιτήσεων των πολιτών και σε περίπτωση που για 
τη διεκπεραίωση της υπόθεσης απαιτούνται δικαιολο- 
γητικά που δεν υποβάλλονται μαζί με την αίτηση, το 
ΚΕΠ τα αναζητά και τα παραλαμβάνει με οποιοδήποτε 
πρόσφορο τρόπο από τις αρμόδιες υπηρεσίες μετά από 
σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωση τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης, από το 
οποίο το παραλαμβάνει ο πολίτης, ή του αποστέλλεται 


από το ΚΕΠ στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

Επικυρώνει διοικητικά έγγραφα. 

Θεωρεί το γνήσιο της υπογραφής. 

Χορηγεί παράβολα, κινητά ένσημα και υπεύθυνες δη¬ 
λώσεις. 

Χορηγεί αποδεικτικά φορολογικής ενημερότητας 
μέσω ηλεκτρονικής διασύνδεσης με το ΤΑΧΙδ. 

2. ΓΡΑΦΕΙΟ ΕΣΩΤΕΡΙΚΗΣ ΑΝΤΑΠΟΚΡΙΣΗΣ 

Παραλαμβάνει από τα ΚΕΠ αιτήματα πολιτών και τα 
προωθεί στην αρμόδια για τη διεκπεραίωση τους υπη¬ 
ρεσία, παρακολουθεί τη διαδικασία διεκπεραίωσης και 
την τήρηση των νομίμων χρονικών προθεσμιών, παρα- 
λαμβάνει το σχετικό έγγραφο και το αποστέλλει στο 
ΚΕΠ της αρχικής υποβολής του αιτήματος. 

Τηρεί τα σχετικά με τη διακίνηση των ανωτέρω αιτη¬ 
μάτων των πολιτών στατιστικά στοιχεία, υποδέχεται και 
χειρίζεται τα παράπονα και τις προτάσεις των πολιτών 
για βελτιώσεις των διοικητικών διαδικασιών. 

Οι θέσεις που προβλέπονται είναι οι εξής: 

Α. Δύο (2) θέσεις ΠΕ Διοικητικού-Οικονομικού 

Β. Μία (1) θέση ΤΕ Διοικητικού και 

Γ. Μία (1) θέση ΔΕ Γραμματέων 

Προϊστάμενος τμήματος ΚΕΠ: Προϊστάμενος θα ορί¬ 
ζεται σύμφωνα με τις διατάξεις του άρθρου 36 του 
ν. 2190/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 1 Ιουνίου 2007 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΜΑΡΓΑΡΙΤΑ ΠΙΠΙΛΙΔΟΥ 
-♦- 

Αριθμ. 6558 (10) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Παλαμά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α) «Διοίκη¬ 
ση, Οργάνωση, Στελέχωση της Περιφέρειας, ρύθμιση 
θεμάτων για την τοπική Αυτοδιοίκηση και άλλες δια¬ 
τάξεις». 

2. Τις διατάξεις του άρθρου 12 του ν. 1188/1981 περί 
κυρώσεως κώδικα «Περί κατάστασης προσωπικού 
Ο.Τ.Α.» όπως αντικαταστάθηκε με το άρθρο 8 παρ. 5 
του ν. 2307/1995. 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις του άρθρου 29Λ του ν. 1558/1985 σχε¬ 
τικά με τον έλεγχο δαπανών που προκαλούν οι κανο¬ 
νιστικές διοικητικές πράξεις. 

5. Τις διατάξεις του π.δ. 379/1987 και του π.δ. 22/1989. 

6. Την υπ’ αριθμ. 2122/10.5.2001 απόφαση του Γενικού 
Γ ραμματέα Περιφέρειας Θεσσαλίας για παροχή εξουσι¬ 
οδότησης Προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

7. Την υπ’ αριθμ. 98/1999 απόφαση του Δημοτικού 
Συμβουλίου Δήμου Παλαμά με την οποία ψηφίσθηκε ο 

Οργανισμός Εσωτερικής Υπηρεσίας του Δήμου Παλαμά 
(Ο.Ε.Υ.), νομιμοποιήθηκε με την υπ’ αριθμ. 5382/26.4.1999 
απόφαση του Γενικού Γραμματέα Περιφέρειας Θεσσα¬ 
λίας και δημοσιεύθηκε στο υπ’ αριθμ. 829/Β/21.5.1999 
Φ.Ε.Κ. 

8. Την υπ’ αριθμ. 109/2007 απόφαση του Δημοτικού 
Συμβουλίου Δήμου Παλαμά με την οποία τροποποιεί¬ 
ται ο Οργανισμός Εσωτερικής Υπηρεσίας (Ο.Ε.Υ.) του 
Δήμου. 

9. Την υπ’ αριθμ. 8/3/17.5.2007 σύμφωνη γνώμη του 
Υπηρεσιακού Συμβουλίου προσωπικού Ο.Τ.Α. Νομού 
Καρδίτσας, αποφασίζουμε: 

Εγκρίνουμε την υπ’ αριθμ. 109/08.3.2007 απόφαση 
του Δημοτικού Συμβουλίου Δήμου Παλαμά Νομού 
Καρδίτσας, με την οποία τροποποιείται ο Οργανι¬ 
σμός Εσωτερικής Υπηρεσίας (Ο.Ε.Υ.) του παραπάνω 
Δήμου, ο οποίος είχε ψηφισθεί με την υπ’ αριθμ. 98/1999 
απόφαση του Δημοτικού Συμβουλίου Δήμου Παλαμά, 
νομιμοποιήθηκε με την υπ’ αριθμ. 53 82/26.4.1999 από¬ 
φαση του Γ ενικού Γ ραμματέα Περιφέρειας Θεσσαλίας 
και δημοσιεύθηκε στο υπ’ αριθμ. 829/Β/21.5.1999 Φ.Ε.Κ., 
όπως παρακάτω: 

Τροποποιεί ως προς το σημείο που αφορά τον «ΠΡΟΣ¬ 
ΔΙΟΡΙΣΜΟ ΤΩΝ ΟΡΓΑΝΙΚΩΝ ΘΕΣΕΩΝ ΤΩΝ ΔΙΟΙΚΗΤΙΚΩΝ 
ΕΝΟΤΗΤΩΝ» και την ενότητα (1) αυτού ως εξής: 

Στην ενότητα (1) «ΓΡΑΦΕΙΟ ΕΙΔΙΚΩΝ ΣΥΝΕΡΓΑΤΩΝ», 
δημιουργεί ΔΥΟ (2) ακόμα ΘΕΣΕΙΣ ΕΙΔΙΚΩΝ ΣΥΝΕΡΓΑ¬ 
ΤΩΝ ΜΕΤΑΚΛΗΤΩΝ. Ήτοι, υπάρχουν πλέον τρεις (3) 
θέσεις ειδικών συνεργατών. 

Από τις διατάξεις της παρούσας απόφασης προκαλεί- 
ται δαπάνη ύψους 28.000,00 € η οποία έχει προβλεφθεί 
στον κ.α. 00.6053.00 του προϋπολογισμού του Δήμου 
Παλαμά. 

Κατά τα λοιπά ισχύει ο Οργανισμός Εσωτερικής Υπη¬ 
ρεσίας (Ο.Ε.Υ.) του Δήμου Παλαμά, όπως αυτός ψηφι- 
σθεί με την υπ’ αριθμ. 98/1999 απόφαση του Δημοτικού 
Συμβουλίου Δήμου Παλαμά και δημοσιεύθηκε στο υπ’ 
αριθμ. 829/Β/21.5.1999 ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα 5 Ιουνίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 13483 (11) 

Αναπροσαρμογή της εφάπαξ αποζημίωσης των 
Φορτ/των του ΚΑΦ Λιμένος Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπ. Αυτοδ/ση και άλλες διατάξεις και αυτές του 
π.δ. 360/1997 (ΦΕΚ 240/28.11.1997 τ. Α') 

2. Τις διατάξεις του άρθρου 11 του ν. 5167/1932 «περί 
ρύθμισης των εις το Λιμένα Φορτ/των εργασιών «όπως 
τροποποιήθηκε και συμπληρώθηκε αργότερα από τις 
διατάξεις του αρθρ. 6 του ν.δ. 1254/1949 «περί τροπο- 
ποιήσεως και συμπληρώσεως διαφόρων διατάξεων των 
περί φορτ/σεων νόμων». 


3. Τις διατάξεις της παρ. 6 του άρθρου 2 του β.δ. 711/1970 
«περί του τρόπου καθορισμού των διατηρουμένων υπέρ 
του Υπουργού και Περιφ/κών αρχών διανομαρχιακού 
επιπέδου του Υπουργείου Εργασίας αρμοδιοτήτων». 

4. Τα υπ’ αριθμ. 44/23.11.2006 και 45/29.11.2006 πρακτικά 
της ΔΕ του ΚΑΦ Λιμένος Ηρακλείου. 

5. Το υπ’ αριθμ. Φ3α/11036/24.5.2007 έγγραφο του Υπ. 
Απασχόλησης και Κοινωνικής Προστασίας. 

6. Την οικονομική δυνατότητα του ΚΑΦ Λιμένος Ηρα¬ 
κλείου. 

7. Την υπ’ αριθμ. 6730/12.8.2003 εξουσιοδοτική απόφα¬ 
σή μας, αποφασίζουμε: 

Την τροποποίηση της παραγράφου 2 του άρθρου 18 
του ισχύοντος κανονισμού του ΚΑΦ Λιμένος Ηρακλείου 
ως κάτωθι: 

Για τα δέκα (10) πρώτα έτη συμμετοχής στο ΚΑΦ 
7.487,66 €. 

Το ποσό αυτό θεωρούμενο βασικό προσαυξάνεται 
κατά 922,68 € για κάθε έτος πέραν της δεκαετίας και 
μέχρι συμπληρώσεως 20 ετούς συμμετοχής. 

Για κάθε έτος πέραν της εικοσαετίας αυξάνεται κατά 
1056,77 € μέχρι συμπληρώσεως τριακονταετούς συμ¬ 
μετοχής. 

Γ ια κάθε έτος συμμετοχής πέραν των τριάντα (30) 
ετών αυξάνεται κατά 771,73 € μη δυναμένου να υπερβεί 
το ποσό των 30.191,74 €. 

Κλάσμα έτους περισσότερο των έξι (6) μηνών θε¬ 
ωρείται πλήρες έτος και υπολογίζεται μόνο για την 
προσαύξηση του βασικού ποσού λόγω ετών συμμετοχής 
όχι όμως για την θεμελίωση του δικαιώματος λήψεως 
παροχής. 

Τα έξοδα κηδείας που αναφέρονται στο αριθ. 23 του 
ισχύοντος κανονισμού αυξάνονται κατά 7,3 % δηλ. από 
1.025,02 € σε 1.099,85 €. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η ισχύς της παρούσης αρχίζει από δημοσιεύσεως της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 4 Ιουνίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 

ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

( 12 ) 

Υπαγωγή επένδυσης της επιχείρησης «Δ. ΛΕΚΚΑΣ ΝΑΥ- 
ΑΡΙΝΟ ΜΟΝΟΠΡΟΣΩΠΗ Ε.Π.Ε.» στις διατάξεις του 
ν. 3299/2004. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 3476/Π 08/4/159/ν. 3299/2004/23.5.2007 
απόφαση της Γενικής Γραμματέως της Περιφέρειας 
Πελοποννήσου εγκρίνεται το αίτημα της επιχείρησης 
«Δ. ΛΕΚΚΑΣ ΝΑΥΑΡΙΝΟ ΜΟΝΟΠΡΟΣΩΠΗ Ε.Π.Ε.» για 
υπαγωγή, στις διατάξεις του ν. 3299/2004, επένδυσης 
που αναφέρεται σε εκσυγχρονισμό ελαιοτριβείου, στο 
δ.δ. Καλλιθέας, του Δήμου Πύλου, του Νομού Μεσσηνί- 

ας, συνολικού ενισχυόμενου κόστους 343.300,00 ευρώ, 
με ποσοστό επιχορήγησης 45% επί του επιχορηγού¬ 
μενου κόστους ποσού 34.000,00 ευρώ, δηλαδή ποσό 
15.300,00 €. Το ύψος των δαπανών χρηματοδοτικής 
μίσθωσης που θα χρησιμοποιηθεί για την υλοποίηση 
της επένδυσης ανέρχεται στο ποσό των 309.300,00 € 
με ποσοστό επιδότησης 45%. 

Υφιστάμενες θέσεις εργασίας: 2 εποχιακές. 

Νέες θέσεις εργασίας: 0 

Ημερομηνία γνωμοδότησης της Επιτροπής 15.5.2007. 
Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

(13) 

Υπαγωγή επένδυσης της επιχείρησης «ΣΠΥΡΙΔΩΝ 
ΚΡΑΣΣΑΚΟΠΟΥΛΟΣ & ΣΙΑ Ε.Ε.» στις διατάξεις του 
ν. 3299/2004. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 3491/Π08/4/178/ν. 3299/2004/23.5.2007 
απόφαση της Γενικής Γραμματέως της Περιφέρειας 
Πελοποννήσου εγκρίνεται το αίτημα της επιχείρησης 
«ΣΠΥΡΙΔΩΝ ΚΡΑΣΣΑΚΟΠΟΥΛΟΣ & ΣΙΑ Ε.Ε.» για υπα¬ 
γωγή, στις διατάξεις του ν. 3299/2004, επένδυσης που 
αναφέρεται σε εκσυγχρονισμό ελαιοτριβείου, στο δ.δ. 
Νέας Κορώνης, του δήμου Αίπειας, του νομού Μεσσηνί¬ 
ας, συνολικού παραγωγικού κόστους 440.000,00 ευρώ, 
με ποσοστό επιχορήγησης 45% επί του παραγωγικού 
κόστους, δηλαδή ποσό 198.000,00 ευρώ. 

Το ύψος του τραπεζικού δανείου που θα χρησιμοποι¬ 
ηθεί για την υλοποίηση της επένδυσης ανέρχεται στο 
ποσό των 132.000,00 ευρώ δηλαδή ποσοστό 30% επί του 
συνολικού παραγωγικού κόστους της επένδυσης. 
Υφιστάμενες θέσεις εργασίας: 2 εποχιακές 
Νέες θέσεις εργασίας: 0 

Ημερομηνία γνωμοδότησης της Επιτροπής 15.5.2007. 
Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 369 

Τροποποίηση της υπ’ αριθμ. 209/12.5.2003 απόφασης 
του Νομαρχιακού Συμβουλίου του Νομαρχιακού Δι¬ 
αμερίσματος Ξάνθης. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΟΥ ΝΟΜΑΡΧΙΑΚΟΥ 
ΔΙΑΜΕΡΙΣΜΑΤΟΣ ΞΑΝΘΗΣ 

Έχοντας υπόψη: 

1. Τις διατάξεις του άρθρου 76 του π.δ. 30/1996 (ΦΕΚ 
Α21) «Κώδικας Νομαρχιακής Αυτοδιοίκησης». 

2. Το π.δ. 331/5.9.1996 «Σύσταση και λειτουργία αμιγών 
νομαρχιακών και διανομαρχιακών επιχειρήσεων από 


τις Νομαρχιακές Αυτοδιοικήσεις και τα Νομαρχιακά 
Διαμερίσματα». 

3. Τις υπ’ αριθμ. 96/28.9.1999 και 58/12.6.2000 απο¬ 
φάσεις του Νομαρχιακού Συμβουλίου Ξάνθης, με τις 
οποίες συστήθηκε αστική εταιρία μη κερδοσκοπικού 
χαρακτήρα με την επωνυμία «Εταιρία Τουριστικής 
Προβολής και Πολιτιστικής Ανάπτυξης Ν. Ξάνθης» με 
δ.τ. «Ν.Ε.Τ.Α.Ξ.». 

4. Την υπ’ αριθμ. 193/10.10.2000 απόφαση του Νομαρ¬ 
χιακού Συμβουλίου Ξάνθης που δημοσιεύτηκε στο υπ’ 
αριθμ. 1310/30.10.2000 ΦΕΚ τεύχος Β', σύστασης της 
ανωτέρω επιχείρησης. 

5. Την υπ’ αριθμ. 49/21.3.2003 απόφαση του Νομαρ¬ 
χιακού Συμβουλίου Ξάνθης με την οποία εγκρίνεται η 
αναδιατύπωση, προσαρμογή και τροποποίηση κατά το 
άρθρο 76 του π.δ. 30/1996 του καταστατικού της αμι¬ 
γούς νομαρχιακής επιχείρησης με την επωνυμία «Εται¬ 
ρία Τουριστικής Προβολής και Πολιτιστικής Ανάπτυξης 
Ν. Ξάνθης». 

6. Την υπ’ αριθμ. 209/12.5.2003 απόφαση του Νομαρ¬ 
χιακού Συμβουλίου Ξάνθης επαναδιατύπωσης, προ¬ 
σαρμογής και τροποποίησης του καταστατικού της 
επιχείρησης «ΕΤΑΙΡΙΑ ΤΟΥΡΙΣΤΙΚΗΣ ΠΡΟΒΟΛΗΣ ΚΑΙ 
ΠΟΛΙΤΙΣΤΙΚΗΣ ΑΝΑΠΤΥΞΗΣ» σε αμιγή Νομαρχιακή Επι¬ 
χείρηση. 

7. Το Φ.Ε.Κ. αριθμ. 642/23.5.2003 τεύχος Β' που δημο¬ 
σιεύτηκε η ανωτέρω απόφαση του Νομαρχιακού Συμ¬ 
βουλίου Ξάνθης. 

8. Την υπ’ αριθμ. 156/22.12.2003 απόφαση του Νομαρ¬ 
χιακού Συμβουλίου έγκρισης αύξησης του εταιρικού 
κεφαλαίου κατά 42.300 Ευρώ της Εταιρίας Τουρι¬ 
στικής Προβολής και Πολιτιστικής Ανάπτυξης Νομού 
Ξάνθης. 

9. Την υπ’ αριθμ. 26/28.1.2004 απόφαση του Νομαρ¬ 
χιακού Συμβουλίου Ξάνθης τροποποίησης της αριθμ. 
209/12.5.2003 απόφασης του. 

10. Το υπ’ αριθμ. 299/11.2.2004 Φ.Ε.Κ. που δημοσιεύθηκε 
η ανωτέρω απόφαση. 

11. Την υπ’ αριθμ. 69/6.8.2004 απόφαση του Νομαρχια¬ 
κού Συμβουλίου Ξάνθης έγκρισης αύξησης του εταιρικού 
κεφαλαίου κατά 26.830,56 Ευρώ της Εταιρίας Τουρι¬ 
στικής Προβολής και Πολιτιστικής Ανάπτυξης Νομού 
Ξάνθης, αποφασίζει ομόφωνα: 

Τροποποιεί την υπ’ αριθμ. 209/12.5.2003 απόφαση του 
Νομαρχιακού Συμβουλίου Ξάνθης που αποτελεί και το 
καταστατικό της Αμιγούς Νομαρχιακής Επιχείρησης 
με την επωνυμία «ΕΤΑΙΡΙΑ ΤΟΥΡΙΣΤΙΚΗΣ ΠΡΟΒΟΛΗΣ 
ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ Ν. ΞΑΝΘΗΣ» ως προς 
το κεφάλαιό της, μετά την αύξηση του κατά 26.830,56 
Ευρώ για κάλυψη της ιδίας συμμετοχής, του Φ.Π.Α. και 
των εξόδων εγγυητικής των δραστηριοτήτων ετών 2004 
και 2005 του ΕΕΑϋΕΒ +, σύμφωνα με την υπ’ αριθμ. 
69/6.8.2004 απόφαση του Νομαρχιακού Συμβουλίου 
Ξάνθης. Έτσι το κεφάλαιο της εταιρίας που κατά την 
ίδρυση της ορίσθηκε σε 29.350 Ευρώ, αυξήθηκε κατά 
42.300 Ευρώ με την υπ’ αριθμ. 156/22.12.2003 και κατά 
26.830,56 Ευρώ σύμφωνα με την υπ’ αριθμ. 69/6.8.2004 
απόφαση του Νομαρχιακού Συμβουλίου Ξάνθης και 
ανήλθε συνολικά σε 98.480,56 Ευρώ. Όλο το ανωτέ¬ 
ρω κεφαλαίο καλύπτει εξ ολοκλήρου σε μετρητά το 
Νομαρχιακό Διαμέρισμα Ξάνθης. Κατά τα λοιπά ισχύει 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


η υπ’ αριθμ. 209/12.5.2003 απόφαση του Νομαρχιακού 
Συμβουλίου Ξάνθης όπως δημοσιεύθηκε στο Φ.Ε.Κ. υπ’ 
αριθμ. 642/23.5.2003 τεύχος Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 30 Αυγούστου 2004 

Ο Πρόεδρος Νομαρχιακού Συμβουλίου 
ΓΕΩΡΓΙΟΣ ΓΚΙΡΤΖΙΚΗΣ 
-♦- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

Στο υπ’ αριθμ. 1196/Β/31.8.2006 Φ.Ε.Κ. που δημοσιεύθηκε 
η υπ’ αριθμ. 6805/28.6.2006 απόφαση του Γενικού Γραμ¬ 


ματέα Περιφέρειας Κεντρικής Μακεδονίας και αφορά 
την απόκτηση της Ελληνικής Ιθαγένειας του ομογενούς 
«ΦΕΝΤΙΝ ΠΑΥΕΛ του ΙΒΑΝ», διορθώνεται ως προς την 
ημερομηνία κατάθεσης αίτησης του ομογενούς από το 
εσφαλμένο «22.6.2003» στο ορθό «26.6.2003». 

(Από την Περιφέρεια Κεντρικής Μακεδονίας) 

-♦- 

Στην υπ’ αριθμ. 414/15.2.2007 απόφαση Νομάρχη Μαγνησί¬ 
ας (ΦΕΚ 271/Β/28.2.2007) για υπερωριακή απασχόληση υπαλ¬ 
λήλων στη Δ/νση Περιβάλλοντος της ΝΑΜ, διορθώνεται 
από το εσφαλμένο «ποσό των δέκα χιλάδων (13.000) Ευρώ» 
στο ορθό «ποσό των δεκατριών χιλάδων (13.000) Ευρώ». 

(Από τη Νομαρχιακή Αυτοδιοίκηση Μαγνησίας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίηίβιτθΐ: ΙιΙΙρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ(.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΡΑΧ 21 0 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐ(ρ://νννννν·θί.(]Γ - ί-ιτιειΙ: ννβί)ΐτΐ35(6Γ.£ΐ@6ί·(]τ 














